RADVILIŠKIO RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL EISMO APRIBOJIMO SAVIVALDYBĖS VIETINĖS REIKŠMĖS KELIUOSE

2014 m. kovo 28 d. Nr. A-271-(8.2)

Radviliškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių įstatymo 18 ir 20 straipsnių nuostatomis, Lietuvos Respublikos Vyriausybės 2004 m vasario 11 d. nutarimo Nr. 155 „Dėl kelių priežiūros tvarkos aprašo patvirtinimo“ 29 punktu, atsižvelgdama į Radviliškio rajono savivaldybės vietinės reikšmės kelių su žvyro danga blogėjančią būklę ir siekdama apsaugoti juos polaidžio metu nuo sugadinimo:

1. Apriboju krovininių automobilių, kurių bendroji masė viršija 8 tonas, eismą Radviliškio rajono savivaldybės administracijos Tyrulių seniūnijos vietinės reikšmės kelyje RD0594 Privažiavimas prie Mankiškių trikampio nuo rajoninio kelio 3403 Šilėnai–Sidariai–Šiaulėnai iki 2014 m. gegužės 1 d.

2. Įpareigoju rajono savivaldybės administracijos Tyrulių seniūnijos seniūną:

2.1. įrengti draudžiamuosius kelio ženklus Nr. 314 „Ribota masė“ su nurodyta bendrąja mase „8 tonos“. Kelio ženklus įrengti vadovaujantis Lietuvos Respublikos susisiekimo ministro 2012 m. sausio 31 d. įsakymo Nr. 3-83 „Dėl kelio ženklų įrengimo ir vertikaliojo ženklinimo taisyklių patvirtinimo“ reikalavimais.

2.2. vadovaujantis Radviliškio rajono savivaldybės tarybos 2007 m. gegužės 17 d. sprendimu Nr. T-66 „Dėl Mokesčio už važiavimą savivaldybės vietinės reikšmės keliais ir gatvėmis didžiagabaritėmis ir (ar) sunkiasvorėmis transporto priemonėmis dydžių, leidimų išdavimo tvarkos aprašo, prašymo ir leidimo formų patvirtinimo“, atsižvelgiant į kelio būklę, ir, esant būtinumui, išduoti leidimus sunkiasvorio transporto eismui.

3. Pasikeitus gamtinėms sąlygoms, draudimo terminai gali būti keičiami.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka

Administracijos direktorė	Jolanta Margaitienė